钦定古今图书集成/明伦汇编/官常典/第373卷 > 蔡邕独断 > 李宗谔
## 钦定古今图书集成/明伦汇编/官常典/第373卷 > 蔡邕独断 > 李宗谔

按《宋史李昉传》：“昉子宗谔，字昌武，景德二年为翰林
学士。是秋将郊，命判太常大乐、鼓吹二署。先是，乐工
率以年劳迁补，至有抱其器而不知声者。宗谔素晓
音律，遂加审定，奏斥谬滥者五十人。因修完器具，更
署职名，条上利病二十事，帝省阅而赏叹之。事具《乐
志》。又著《乐纂》以献，命付史馆，自是月再肄习焉。时诸”
神祠坛多阙外壝之制，因深堑列树以表之，营葺斋
室，旧典因以振起。属契丹遣使来贺承天节，诏宗谔
为馆伴使，自郊劳至饮饯，皆刊定其仪。